Document ID: 31992R1569

ΚΑΝΟΝΙΣΜΟΣ (ΕΟΚ) αριθ. 1569/92 ΤΟΥ ΣΥΜΒΟΥΛΙΟΥ της 16ης Ιουνίου 1992 για την τροποποίηση του κανονισμού (ΕΟΚ) αριθ. 426/86 περί κοινής οργανώσεως αγοράς στον τομέα των μεταποιημένων προϊόντων με βάση τα οπωροκηπευτικά
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,
την πρόταση της Επιτροπής (1),
τη γνώμη του Ευρωπαϊκού Κοινοβουλίου (2),
τη γνώμη της Οικονομικής και Κοινωνικής Επιτροπής (3),
Εκτιμώντας:
ότι το άρθρο 4 παράγραφος 1 του κανονισμού (ΕΟΚ) αριθ. 426/86 του Συμβουλίου της 24ης Φεβρουαρίου 1986 περί κοινής οργανώσεως αγοράς στον τομέα στον τομέα των μεταποιημένων προϊόντων με βάση τα οπωροκηπευτικά (4), προβλέπει ότι η ελάχιστη τιμή που θα καταβληθεί στους παραγωγούς ντομάτας προσαρμόζεται σε συνάρτηση με την περιεκτικότητα σε ξηρό εκχύλισμα της πρώτης ύλης για την παραγωγή ντοματοπολτού, χυμού ντομάτας και νιφάδων ντομάτας-
ότι η κτηθείσα πείρα δείχνει ότι οι υπάρχουσες μέθοδοι μετρήσεως του διαλυτού χυμού εκχυλίσματος της πρώτης ύλης προσαρμόζονται περισσότερο στις ανάγκες του τομέα- ότι θα πρέπει, συνεπώς, να προσαρμοστούν μελλοντικά οι σχετικές διατάξεις και να καθορισθεί η ελάχιστη τιμή σε συνάρτηση με την περιεκτικότητα σε διαλυτό ξηρό εκχύλισμα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 4 παράγραφος 1, το δεύτερο εδάφιο του κανονισμού (ΕΟΚ) αριθ. 426/86, αντικαθίσταται από το ακόλουθο κείμενο:
"Για τις ντομάτες, οι ελάχιστη τιμή που πρέπει να καταβληθεί στον παραγωγό προσαρμόζεται από την περίοδο εμπορίας 1992/93, σε συνάρτηση με την περιεκτικότητα σε ξηρό εκχύλισμα της πρώτης ύλης. Η διάταξη αυτή δεν εφαρμόζεται ωστόσο για τις ντομάτες που χρησιμοποιούνται για την παρασκευή αποφλοιωμένων ντοματών."
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 16 Ιουνίου 1992.

Labels: 2
17
6